system
Răspunde în limba română, în stilul Wikipedia, cat mai corect gramatical.
user
Ce poți împărtăși despre Panonia?
assistant
Panonia (în ) este o regiune istorico-geografică ce cuprinde regiunea Slavonia din partea de est a Croației și regiunea Transdanubia (teritoriul Ungariei situat la vest de Dunăre).

Provincia romană Panonia se mărginea la nord și est de Dunărea de mijloc, la vest de Noricum și Italia superioară și la sud de Dalmația și Moesia superioară.

Locuitorii originali erau panonii. Din secolul al IV-lea î.Hr., numeroase triburi celtice au invadat această regiune. În jurul anului 60 î.Hr., triburile celtice de pe Dunărea de mijloc, boii lui Critasiros, au fost înfrânți de Burebista care a întreprins o mare campanie militară contra lor. În anul 35 î.Hr., regiunea a fost atacată de Augustus, dar a fost subjugată doar în 9 î.Hr., când a fost încorporată în Iliria, frontiera extinzându-se până la Dunăre.

În anul 7 d.Hr., panonii, împreună cu dalmații și triburile ilirice s-au revoltat, dar au fost înfrânți de Tiberius și Germanicus după o campanie dură care a durat doi ani. Multe trupe și fortărețe au fost construite pe malurile Dunării datorită prezenței unor triburi barbare (quazi și marcomani) în apropiere.

Vezi și
 Cucerirea de către unguri a Bazinului Panonic

Bibliografie
Dicționar biografic de istorie a României, Editura Meronia, 2008

 
Eponime ale asteroizilor